tomron87/hebrew-wikipedia-sentences-corpus huggingface dataset:
Queen + Paul Rodgers Tour או Return of the Champions Tour היה סיבוב ההופעות הראשון של להקת הרוק האנגלית-קנדית קווין+פול רודג'רס, אשר מהווה לשיתוף פעולה בין חברי להקת הרוק האנגלית קווין, הגיטריסט בריאן מיי והמתופף רוג'ר טיילור לזמר הרוק האנגלי-קנדי פול רודג'רס.
המגעים הראשונים לתחילת שיתוף הפעולה החלו בשנת 2004, כאשר מיי ורודג'רס השתתפו באלבום הווידאו/סרט הופעה "The Strat Pack: Live in Concert" מאת יצרנית הגיטרות פנדר.
יחד ביצעו את "All Right Now", שיר של להקת פרי, בה רודג'רס היה חבר בעברו.
לאחר ההופעה, שוחח מיי עם טיילור על הכימיה בהופעה המשותפת של השניים.
על מנת לבחון את יכולותיו של הסולן הפוטנציאלי, הוזמן רודג'רס להשתתף בטקס הכנסת הלהקה להיכל התהילה של המוזיקה הבריטית.
בשנת 2005 השיקו מיי, טיילור ורודג'רס את קווין+פול רודג'רס וסיבוב הופעות במדינות אירופה, אמריקה הצפונית ואסיה.
במסגרת סיבוב ההופעות, הוציאה הלהקה לאור שני אלבומים, סינגל וסינגל שיווקי.
"Return of the Champions" - יצא לאור ב-13 בספטמבר 2005. זהו אלבום הופעה/וידאו שהוקלט בהופעה בזירת האלם FM, שפילד, אנגליה ב-9 במאי 2005.
"We Will Rock You" / "We Are the Champions" - יצא לאור ביפן בלבד ב-2005. זהו סינגל שיווקי מתוך אלבום ההופעה/וידאו "Return of the Champions".
"Super Live in Japan" - יצא לאור ביפן בלבד ב-28 באפריל 2006. זהו אלבום וידאו שהוקלט בהופעה בסאיטאמה סופר ארנה, סאיטאמה, יפן ב-27 באוקטובר 2005.
רשימת שירים זו מייצגת את הופעת קווין+פול רודג'רס בהייד פארק, לונדון, אנגליה ב-15 ביולי 2005, וזו אינה מייצגת בהכרח הופעות אחרות שהתקיימו במסגרת סיבוב הופעות זה.
בריאן מיי – גיטרה מובילה, גיטרת קצב, זמרה, קולות רקע
רוג'ר טיילור – תופים, כלי הקשה, זמרה, קולות רקע
פול רודג'רס – זמרה, גיטרת קצב, פסנתר
דני מירנדה – גיטרה בס, גיטרת קצב, קולות רקע
ג'יימי מוזס – גיטרת קצב, קולות רקע
פרדי מרקיורי – זמרה (הוקלט מראש)
קייטי מלואה – זמרה, גיטרת קצב (הופעה 1 בשיר "Too Much Love Will Kill You")
סלאש – גיטרה מובילה, גיטרת קצב (הופעה 36 בשיר "Can't Get Enough")
(בעברית: המיני-אלבום הראשון של קווין) הוא המיני-אלבום הראשון של להקת הרוק הבריטית קווין, אשר יצא לאור ב-20 במאי 1977. המיני-אלבום מכיל ארבע רצועות- אחת מכל אלבום אולפן שהוציאה קווין בשנים 1974-1976.
בשנת 2009 הוציאה קווין לאור רפליקה של המיני-אלבום בצורת תקליטור עבור יום חנויות התקליטים הבינלאומי.
בנוסף, הופיע תקליטור זה במארז התקליטורים The Singles Collection Volume 1.
פרדי מרקיורי – זמרה, פסנתר
בריאן מיי – גיטרה מובילה, קולות רקע
רוג'ר טיילור – תופים, קולות רקע, זמרה
ג'ון דיקון – בס, גיטרת קצב, קונטרבס
Quantified self (בתרגום חופשי לעברית: האני המכומת), המכונה לעיתים רבות ביו-האקינג, היא פרקטיקה אשר במסגרתה אנשים משתמשים בטכנולוגיות דיגיטליות מודרניות - כמו צמידי כושר, שעונים חכמים, מדי דופק, ומשקלים דיגיטליים מודרניים - על מנת לנטר ולנתח לאורך זמן אחר מדדים שונים הקשורים למצב הבריאותי האישי שלהם ולאורח החיים שלהם.
המטרות העיקריות של הפרקטיקה הן הגברת המודעות העצמית אודות האופן בו הרגלים יומיומיים משפיעים באופן ניכר על הבריאות, וכמו גם להעצים אנשים לבצע שינויים מושכלים שונים בחייהם על מנת לשפר באופן משמעותי את רווחתם ולפתח אורח חיים בריא יותר.
רבים מהאנשים שעוסקים בפרקטיקה זו נוהגים לבצע ניסויים עצמיים רבים לאורך זמן, תוך כדאי שהם עוקבים אחר מגוון רחב של מדדים לאורך תקופות ממושכות, במטרה לייעל את הפרוטוקלים של הפעילות הגופנית, השינה והתזונה, בכדי לשפר לאורך זמן באופן ניכר מדדים בריאותיים מרכזיים.
ההשפעה של השימוש בטכנולוגיות לאיסוף וניתוח נתונים
המכשירים הללו לרוב עוקבים באופן אוטומטי אחר מדדים שונים, כולל:
פעילות גופנית - מספר הצעדים שהאדם צועד, כמות הקלוריות שהאדם שורף, והדופק של האדם.
איכות השינה - משך, יעילות ודפוסי מחזורי השינה.
משקל והרכב גוף - בנוסף לכך, משקלים דיגיטליים מודרניים, אשר אוספים מדי יום מידע אודות המשקל של האדם, מסת השריר, ואחוז השומן בגוף.
הנתונים שנאספים על ידי המכשירים הללו מאוחסנים לרוב בפלטפורמות מבוססות ענן.
אפליקציות מובייל שונות מאפשרות למשתמשים לנתח את הנתונים הללו בהמשך על מנת לייצר עבור המשתמש תובנות אודות מגמות ודפוסים שונים אשר על בסיסם ניתן לקבל החלטות מושכלות לגבי שינויים נחוצים שיאפשרו לשפר את המצב הבריאותי, כמו בין היתר שינויים בפעילות הגופנית, שינויים בהרגלי התונה, או שינויים בלו"ז השינה.
לאורך השנים צמחה באינטרנט קהילה גדולה ומגוונת של אנשים העוסקים בפרקטיקות הללו אשר משתפים את החוויות האישיות שלהם, את תוצאות הניסויים העצמיים שלהם ואת התובנות החשובות שהם צברו בפורומים, בבלוגים ובפלטפורמות מדיה חברתית.
ההימצאות של אותם התכנים תרמה לכך שלאורך השנים כמות גדולה במיוחד של אנשים מכל העולם נחשפה לידע מעשי רב ולרעיונות מוצלחים רבים לאופן בו ניתן לשפר את המצב הבריאותי.
Queen Rock Montreal הוא אלבום ההופעה השישי ואלבום הווידאו השלושים ושניים של להקת הרוק הבריטית קווין, אשר יצא לאור ב-29 באוקטובר 2007. האלבום הוקלט במהלך שתי הופעות שקיימה במונטריאול פורום, מונטריאול, קנדה ב-24 וה-25 בנובמבר 1981 במסגרת סיבוב ההופעות העשירי שלה, The Game Tour.
אלבום זה הוא ההוצאה הרשמית של אלבום הווידאו We Will Rock You משנת 1982 בפורמט MP3. בנוסף, גרסת 2007 כוללת מגוון רחב יותר של שירים מאשר זו של 1982.
מאוחר יותר, הוציאה הלהקה לאור גרסאות DVD ובלו-ריי, לצד מהדורה מורחבת של האלבום, אשר כללה את הופעתה המלאה בפסטיבל המוזיקה לייב אייד משנת 1985, ראיונות שטרם פורסמו וחזרות שקיימה הלהקה לקראת המופע.
בנובמבר 2023 הכריזו חברי הלהקה כי ב-18 עד ה-21 בינואר 2024 בתי קולנוע ברחבי העולם יקרינו את המופע המלא בפורמט IMAX.
לאור הביקוש הרב, המשיכו בתי הקולנוע להקרין את הסרט עד ה-28 בינואר באותה שנה.
בישראל הוקרן הסרט בסניפי פלאנט.
בהמשך השנה נכנס הסרט לשירות הסטרימינג דיסני+.
"Quando quando quando" (או "Quando, Quando, Quando"; בעברית "מתי, מתי, מתי") הוא שיר פופ איטלקי משנת 1962, בסגנון בוסה נובה.
הלחן נכתב על ידי טוני רניס , והמילים הן של אלברטו טסטה .
השיר בביצוע של טוני רניס ואמיליו פריקולי , התחרה בפסטיבל המוזיקה של סן רמו בשנת 1962, שם הגיע למקום הרביעי, ומאוחר יותר הפך להצלחה מסחרית באיטליה, כשהגיע לראש מצעד הסינגלים, "Musica e dischi".
הבדרן האמריקאי פט בון, שהקליט את השיר בשנת 1962, הקליט גרסה באנגלית שנכתבה על ידי ארווין דרייק .
השיר בגרסה באנגלית, בוצע על ידי אמנים רבים ובעיבודים שונים, בין היתר בידי זמר הפופ האנגלי אנגלברט המפרדינק בשנת 1968.
בשנת 2005, הזמר הקנדי מייקל בובלה ביצע את השיר כדואט עם נלי פורטדו.
הזמרת פרגי והראפר ויל.איי.אם ביצעו גרסת כיסוי לשיר לסרט המיוזיקל האמריקאי "Nine" משנת 2009.
לשיר יש גרסה בעברית בשם "מתי?
מתי?" המבוצעת על ידי ישראל יצחקי, ויצאה לאור באלבומו "בדרכי אלך", משנת 1995.
QuickTime היא תוכנה המשתמשת בטכנולוגיית מולטימדיה שפיתחה חברת אפל.
הטכנולוגיה מאפשרת טיפול בפורמטים שונים של וידאו דיגיטלי, קול, מלל, הנפשה, מוזיקה ותמונות פנורמה, ומאפשרת צפייה או השמעה שלהם בדפדפני האינטרנט השונים.
היא זמינה למשתמשים במערכות ההפעלה: windows, ו-mac.
הטכנולוגיה כוללת שלושה מרכיבים: תבנית הקובץ, המתועדת ופתוחה לשימוש בלא תשלום זכויות יוצרים.
אפל מפתחת בנוסף גם נגן מדיה המוצע באופן חופשי להורדה ומצורף לכל אחד ממחשבי החברה ואחרון, ישנה ערכת פיתוח למחשבי מקינטוש ומערכת ההפעלה "חלונות" המאפשרת פיתוח והתאמה של תוכנות לשימוש ושינוי קובצי קוויקטיים.
הגרסה הראשונה של קוויקטיים הוצאה ב-2 בדצמבר 1991 כתוסף מולטימדיה למערכת ההפעלה 7 למקינטוש.
ההדגמה הפומבית הראשונה של הטכנולוגיה כללה הצגת סרט הפרסומת המפורסם של אפל, "1984" ונחשבה אז לפריצת דרך טכנולוגית מדהימה.
הארכיטקטורה הבסיסית כללה ערוצי סרטים, תמיכה רחבה בסוגי מדיה שונים, תבנית קובץ פתוחה ואפשרויות עריכה.
לקוויקטיים צורפו גם מקודדים (קודקים) למענה לצרכים נוספים שונים.
כיום משמשת טכנולוגיית קוויקטיים בסיס לתקן MPEG-4, שהוא התקן התעשייתי הנוכחי לווידאו.
האות R (אר) היא האות השמונה עשרה באלפבית הלטיני.
מקורה של האות R באות היוונית רו שהתפתחה מהאות הכנענית "ר".
האות מייצגת את הצליל "ר".
באלפבית פונטי מיוצגת האות על ידי המילה רומיאו (Romeo)
בקוד מורס מיוצגת האות על ידי נקודה קו נקודה:
ראש פרוטו כנעני ריש פיניקי רו יוונית R אטרוסקית R אטרוסקית עם זנב R לטינית
בלוחות שנה, R מייצגת לעיתים את יום חמישי .
R מסמל את קבוע הגזים
בכימיה אורגנית, R (מגרמנית Rest) מייצג שרשרת פחמימן.
בשחמט, R מסמל צריח (Rook).
במסחר, R מוקף בעיגול – ®, מסמן סימן רשום
בגאומטריה, r מסמן רדיוס של מעגל.
בהינתן מצולע, האות r מסמנת את רדיוס המעגל החסום ו-R את רדיוס המעגל החוסם.
או R מהווים קיצור של התואר Rex (מלך) או Regina (מלכה) ומשמשים לייצג את צד הכתר בהליכים משפטיים.
הסימן ℛ מייצג אינטגרל רימן.
הסימן ℜ מייצג את החלק הממשי של מספר מורכב.
או ℝ מייצג את שדה המספרים הממשיים.
r מייצג את המילה יחס (ratio).
בניווט, R (קיצור של המילה האנגלית right) מסמל את כיוון ימין.
R מסמל את היחידה רנטגן.
הוא וקטור יחידה רדיאלי במערכת צירים קוטבית, ו- הוא וקטור מיקום בשלושה ממדים.
בכלכלה, האות r מסמלת את שער הריבית.
במחשבים, R היא שפת תכנות עם פונקציות מובנות לסטטיסטיקה
באפידמיולוגיה R מסמל את מספר ההתרבות הבסיסי.
הוא אלבום האולפן השביעי של הראפר האמריקאי, סנופ דוג.
האלבום, שהניב את הסינגלים המצליחים Drop It Like It's Hot ו-Signs (עם צ'ארלי וילסון וג'סטין טימברלייק), מכר בשבוע הראשון לצאתו מעל ל-225,000 עותקים כשהגיע למקום השישי במצעד הבילבורד 200, והגיע במהרה למעמד אלבום פלטינה בארצות הברית, עם סכום מכירות של מעל 1,724,000 עותקים.
האלבום הגיע למעמד פלטינה גם בבריטניה, קנדה וניו זילנד, ולמעמד זהב בצרפת, אוסטרליה, גרמניה, דנמרק, שווייץ ואיטליה.
"Qué Hiciste" הוא סינגל שהוקלט על ידי הזמרת האמריקאית ג'ניפר לופז, מתוך אלבומה החמישי, Como Ama una Mujer.
השיר יצא לאור ב-26 בינואר 2007, כסינגל הראשון והפותח מתוך האלבום.
את השיר כתבו והפיקו מארק אנתוני, חוליו קופלו, וחוליו רייס.
כמו כן, "Qué Hiciste" הוא השיר החמישי הנמכר ביותר בכל הזמנים בספרד.
הוא זכה להצלחה רבה ברחבי אמריקה הלטינית, כאשר כבש צמרות מצעדים רבות ובין היתר הצליח להגיע למקום הראשון במצעד השירים הלטיניים.
"Qué Hiciste" הוא שיר הסולו הספרדי בביצוע אישה החמישי בהיסטוריה שהצליח להיכנס למצעד הבילבורד הוט 100 (לפניו, הצליחו ארבעה שירים בלבד לעשות זאת).
בנוסף לכך, הוא נחשב לשיר הספרדי הראשון של אמנית אמריקאית שהצליח להיכנס למצעד.
לאחר צאתו של אלבומה הרביעי Rebirth, החליטה לופז כי תעבוד על אלבום ראשון שיהיה במלואו בשפה הספרדית, דבר שתכננה לעשות עוד בתחילת דרכה, כאשר זו שילבה באלבומיה את הספרדית והאנגלית יחדיו.
באחד הראיונות סיפרה לופז כי - "חיי קיבלו תפנית שונה בקריירת המוזיקה אבל תמיד אהבתי את סגנון המוזיקה הספרדית".
בתחילת שנת 2006, הוכרז רשמית שלופז תוציא את אלבומה הראשון בספרדית תחת השם, Como Ama una Mujer.
לאחר שיצא האלבום הוחלט כי השיר יהיה הסינגל הראשון והפותח ממנו.
לופז הוציאה מן האלבום שני סינגלים בלבד.
הווידאו קליפ בוים וצולם בקליפורניה על ידי מייקל האוסמן.
בקליפ ניתן לראות את לופז נוסעת במכונית שבורה על כביש ישן באמצע המדבר, עוצרת בתחנת דלק ומחליפה בגדים וצובעת את שערה.
לאחר מכן יוצאת לופז מתחנת הדלק ונוסעת בין חולות המדבר.
בסצנות נוספות נראית לופז רוקדת כשברקע אש ולהבות מרצדות לאחר ששרפה את מכוניתה.
הקליפ הועלה לערוץ ה-Vevo של לופז בשנת 2009, כשנתיים מצאתו המקורית של השיר, ונכון לאוקטובר 2017, מונה הצפיות שלו עולה על למעלה מ-39 מיליון צפיות.
השיר זכה לשבחים רבים ברחבי העולם, והצליח להיכנס לצמרות מצעדים רבות.
מקוםתאריםמכירותספרד (PROMUSICAE)פלטינה 8×320,000שווייץ (IFPI Switzerland)פלטינה30,000סיכוםבכל העולם800,000
מדינהתאריך יציאהפורמטחברת תקליטיםמקורקנדה26 בינואר 2007הורדה דיגיטליתאפיקצרפתבריטניה2 במרץ 2007בריטניה13 במרץ 2007תקליטורגרמניה23 במרץ 2007גרמניה4 במאי 2007הורדה דיגיטלית (מיני-אלבום)קנדה28 במאי 2007תקליטור
Quizlet (קוויזלט, בתרגום לעברית "בוחן קטן") הוא אתר אינטרנט אמריקאי רב-לאומי המספק כלי עזר ללמידה.
חברת קוויזלט נוסדה באוקטובר 2005 על ידי אנדרו סאת'רלנד באולבני, קליפורניה בהיותו תלמיד בן 15 בלבד, והאתר הושק לציבור בינואר 2007. הכלים העיקריים שהאתר מציע כוללים כרטיסיות דיגיטליות, משחקי התאמה, בחנים לצורכי אימון, ומבחנים בזמן אמת.
בשנת 2017, אחד מכל שני תלמידי תיכון השתמשו בקוויזלט.
נכון לדצמבר 2021, ניתן למצוא באתר מעל ל-500 מיליון ערכות כרטיסיות תרגול שנוצרו על ידי משתמשים ויותר מ-60 מיליון משתמשים פעילים.
האתר החל כרעיון של אנדרו סאת'רלנד בשנת 2005, בעודו בן 15, כאשר נדרש על ידי מורתו לצרפתית לזכור בעל פה שמות של כ-110 חיות.
לאחר השלמת המשימה, החל סאת'רלנד לעבוד על תוכנה פרטית אשר תוכל לסייע לו בעתיד לזכור דברים בעל פה.
לאחר מספר שינויים, בינואר 2007 הושק האתר והפך לנגיש לקהל הרחב, וב-2009 דייב מרגוליוס, אשר עבד עם סאת'רלנד כמשקיע ויועץ משנת 2007, הפך למנכ"ל.
סאת'רלנד נשאר נשיא החברה והודיע על פתיחת משרדה הראשון בסן פרנסיסקו.
בשנת 2010 הודיע סאת'רלנד על תוכניותיו להרחיב את פעילות החברה כדי להגיע לכמה שיותר תלמידים, ושנה לאחר מכן החליט לנשור מלימודיו באוניברסיטת MIT כדי לעבוד בקוויזלט במשרה מלאה.
קוויזלט מאפשר למשתמשים ליצור סטים ללמידה באמצעות כמה דרכים: מצב היכרות, מצב למידה, מצב בחינה ומצב פיזור.
נוסף על כך, ניתן להוסיף תמונה, קיימת אפשרות של דיבור-כתיבה-אוטומטי (text-to-speech) בשפות רבות, למידה בעזרת משחקים וחיבור בין מורים לתלמידים לצורכי למידה.
האתר חינמי, אך מציע למשתמשים לרכוש חבילת פרימיום המאפשרת יכולות ניהול ומעקב משופרות עבור מורים, כולל צפייה בהתקדמות התלמידים, זיהוי תחומים הדורשים שיפור, והתאמה אישית של כלי הוראה כמו משחקים אינטראקטיביים ושאלות ברירה מרובה מותאמות אישית.
המנוי גם מאפשר יצירת ערכות כרטיסיות ללא פרסומות ולימוד גמיש באמצעות האפליקציה.
האתר נגיש במחשב, באייפון ובמכשירים סלולריים נוספים.
בנובמבר 2022, קוויזלט הודיעה על מנכ"ל חדש, לקס ביייר, לשעבר מנכ"ל Starship Technologies.
במרץ 2023, קוויזלט התחילה לשלב תכונות בינה מלאכותית עם השקת "Q-Chat", מורה וירטואלית מונעת בינה מלאכותית המבוססת על ממשק ה-ChatGPT של OpenAI.
באוגוסט 2023 קוויזלט השיקה ארבע תכונות נוספות מבוססות בינה מלאכותית באוגוסט כדי לסייע בתהליכי הלמידה של התלמידים.
Quero Quero הוא סינגל הבכורה של הצמד הברזילאי סימונה & סימריה, אשר נכלל באלבומן השני, As Coleguinhas – Vol.
1. השיר יצא לאור ב-12 במרץ 2012, ביחד עם האלבום כסינגל הראשון מתוכו, וכסינגל הראשון של הצמד.
השיר הוא בין השירים הבודדים של סימונה וסימריה, אשר לא הצליח להיכנס אל המצעד הרשמי של ברזיל.
השיר נכתב על ידי סימונה וסימריה, שכתבו גם את הסינגל השני והאחרון מתוך האלבום, "?Tá Dodói, Onde Dói".
אף על פי שיצא השיר כסינגל רשמי, הוא לא נכלל באף אחד מתוך אלבומי ההופעה של הצמד, ובנוסף לכך, הצמד לא הרבה להופיע איתו כלל.
באתר המוזיקה הלטיני Portalpopline, סוקר השיר באופן מקיף, תוך שדובר שם גם על הלהיט "Regime Fechado", שהוציאו כמה שנים לאחר מכן.
הווידאו קליפ הנלווה שיצא לשיר הועלה ליוטיוב בשנת 2013, כלומר שנה לאחר צאתו המקורית.
בקליפ ניתן לראות את הצמד ואנשים נוספים, כשהם רוקדים בתוך פארק, לצלילי השיר, ושרים אותו ביחד.
הקליפ הועלה לערוץ של חברת התקליטים "ONErpm", ונכון למרץ 2020, מונה הצפיות שלו עומד על כחצי מיליון צפיות.
Quiero הוא שיר שהוקלט על ידי הזמרת-יוצרת הקולומביאנית שאקירה, מתוך אלבומה השלישי, Pies Descalzos.
השיר נכלל כרצועה הרביעית במהדורה הרגילה של האלבום.
בהמשך, נכלל גם באלבום הלהיטים Colección de Oro, שיצא לאור בינואר 2002.
השיר הגיע למקום ה-18 במצעד שירי הפופ הלטיניים שבארצות הברית.
השיר נכתב על ידי שאקירה ולואיס פרננדו אוצ'ואה, שגם הפיקו אותו.
מילותיו של השיר מתארות סיפור אהבה בין שאקירה לבן זוגה, שאיתו היא מצהירה כי היא "מאושרת", וכי איתו היא תבחר לחיות את החיים שלה.
כמו כן, שמו של הגזיר נגזר מהמשמעות שלו, שמדברת על כך שהיא רוצה אותו.
עם השיר הופיעה שאקירה במופע שנערך במקסיקו כחלק מסיבוב ההופעות הראשון שלה, "Tour Pies Descalzos".
Qzone (במנדרינית: QQ空间) הוא שמו של אתר רשת חברתית סינית אשר נוצר על ידי Tencent בשנת 2005. הרשת מאפשרת למשתמשים לכתוב בלוגים, לשמור יומנים, לשלוח תמונות, להאזין למוזיקה, ולצפות בקטעי וידאו.
משתמשים יכולים להגדיר את רקע Qzone, לבחור "אביזרים", בהתבסס על ההעדפות שלהם, כך שכל מרחב "Qzone" מותאם לשימוש הפרטי לו הוא מיועד.
עם זאת, רוב אביזרי Qzone אינם חינמיים; אלא זמינים רק לאחר רכישת "יהלום קנרית צהוב" שאז יכולים לגשת לכל שירות ללא תשלום נוסף.
בשנת 2009 Qzone עקף רשתות חברתיות אחרות, כמו Tencent Weibo ו-Tagged בסין.
Qzone מתפתחת במהירות: בנובמבר 2013, כבר היו 623 מיליון משתמשים.
Qzone הוא אחד האתרים הפעילים ביותר של קהילות בעולם, עם מעל מיליארד משתמשים (2018).
קהילות מקוונות עם יותר מ-100 מיליון משתמשים
"Quién Sabe" (בעברית: "מי יודע") הוא סינגל שהוקלט על ידי זמרת הרגאטון הדומיניקנית נאטי נטשה.
השיר יצא לאור ב-22 ביוני 2018 על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI.
השיר הגיע למקום הרביעי במצעד שברפובליקה הדומיניקנית, והשני במצעד השירים הטרופיים.
השיר בדומה לשאר שיריה של נאטי נטשה, נכתב על ידה והוא שיר בסגנון הבצ'טה והפופ הלטיני.
כבר כשיצא, הצליח השיר להיכנס למצעדי אייטונס רבים, תוך שהפך לאחד משיריה המצליחים ביותר במדינות שונות כמו הרפובליקה הדומיניקנית וספרד.
לאורכו של השיר, מדברת נטשה על כמיהותיה ועל הכאב הכרוך בהן.
הסגנון שמאפיין את הז'אנר הוא הבצ'אטה והפופ הלטיני.
שירה של נטשה "Soy Mia", מאופיין באותם הסגנונות גם כן.
הווידאו קליפ הנלווה שצולם לשיר הועלה לערוצה של נטשה ב-22 ביוני 2018, ביום שיצא כסינגל רשמי.
השיר צולם בכנסייה ומציג בתוכו את נטשה בכמה סצנות, כשהיא לבושה בבגדי נזירה שחורים ולבנים.
ישנן סצנות בהן ניתן לראותה, כשהיא בחדר מבודד בו ניצב צלב גדול מאחוריה.
נכון לאוקטובר 2020, מונה הצפיות של הקליפ עומד על כ-400 מיליון צפיות, מה שהופך אותו לאחד מהקליפים הנצפים ביותר בשנת 2018.
אזורתאריך יציאהפורמטחברת תקליטיםמקורכלל העולם22 ביוני 2018הזרמת מוזיקה • הורדה דיגיטליתסוני לטין • פינה
Queering the Script (בעברית: קווירינג את התסריט) הוא סרט תיעודי קנדי-להט"בי שיצא ב-2019. הסרט בוים על ידי גבריאלה זילכה (Gabrielle Zilkha).
הוא הופק על ידי חברת "סרטי שפטסברי".
החל מ-ClexaCon , כנס מעריצות לנשים לסביות, ביסקסואליות, קוויריות וטרנסג'נדריות, הסרט מדבר ובוחן על הייצוג הלהט"בי בתקשורת, כולל את הדרכים בהן השפיעה האקטיביזם של המדיה החברתית על סיפור סיפורי נשים קוויריות בתרבות ובאמנות באמצעות ארגון קמפיינים נגד סיפורים טרופים כמו למשל קווירבייטינג ומיתת המיטה הלסבית.
הסרט הוקרן לראשונה בפסטיבל הסרטים הקנדי, Inside Out, ב-26 במאי 2019. כחודש לאחר מכן, הסרט הוקרן גם בפסטיבל הסרטים Outfest, שבו הודיעו כי הסרט זכה בפרס התכנון המיוחד לחופש.
R&B עכשווי או בפשטות R&B הוא סוגה מוזיקלית המשלבת אלמנטים של רית'ם אנד בלוז, פופ, מוזיקת נשמה, פאנק, היפ הופ ומוזיקה אלקטרונית.
הז'אנר כולל סגנון ייצור ייחודי של הפקה מוזיקלית, מקצבים מגובים במכונת תופים וסגנון חלק של סידור קולי.
זמרי רית'ם אנד בלוז עכשווי ידועים לעיתים קרובות בזכות השימוש במליזמה , אשר משמשת רבות זמרים כמו מייקל ג'קסון, אר.
קלי, קרייג דייוויד, סטיבי וונדר, ויטני יוסטון ומריה קארי.
מקורו של הז'אנר הוא בסוף שנות השבעים, כאשר מייקל ג'קסון וקווינסי ג'ונס הוסיפו אלמנטים אלקטרוניים לשירי אלבומו של ג'קסון, Off the Wall, על מנת ליצור צליל חלק יותר וידידותי לרחבת הריקודים.
"Question" (בעברית: "שאלה") הוא סינגל משנת 1970 של להקת הרוק המתקדם המודי בלוז.
את השיר כתב הגיטריסט ג'סטין הייוורד, ששר את השיר כסולן.
"Question" יצא לאור לראשונה כסינגל באפריל 1970. הוא הגיע למקום השני במצעד הפזמונים, ושהה במצעד 12 שבועות.
השיר נכלל באלבום "A Question of Balance" משנת 1970. הסינגל כלל כצד ב' את השיר "Candle of Life", שנכלל באלבום הקודם של המודי בלוז "To Our Children's Children's Children".
"Question" הוא אחד השירים הפופולריים ביותר של המודי בלוז, והוא נכלל כמעט בכל אחד מאלבומי האוסף שלהם.
בנוסף, הוקלט השיר מחדש (יחד עם השיר "Isn't Life Strange") באולפן בליווי התזמורת הסימפונית של לונדון לאלבום "Greatest Hits" משנת 1988. ב-1978 הקליטה התזמורת גרסת כיסוי תזמורתית של השיר.
הזמר Fish מלהקת Marillion הקליט גרסת כיסוי של השיר עבור אלבומו "Songs from the Mirror" שיצא לאור ב-1993. ב-2010 הקליטה להקת הרוק האלטרנטיבי Nada Surf את השיר לאלבומם "If I Had a Hi-Fi".
ג'סטין הייוורד – גיטרה אקוסטית, שירה
ג'ון לודג' – גיטרה בס, קולות רקע
מייק פינדר – מלוטרון, קולות רקע (הקלטה משנת 1970)
ריי תומאס – תוף מרים, קולות רקע
גרהאם אדג' – תופים, כלי הקשה
פטריק מורז – קלידים (הקלטה משנת 1988)
פרנק ריקוטי – כלי הקשה נוספים (הקלטה משנת 1988)
"Qué Mal Te Fue" (בעברית: "כמה רע זה היה בשבילך") הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad.
הרמיקס של השיר יצא לאור ב-9 באוקטובר 2020, על ידי חברות התקליטים סוני מיוזיק לטין ופינה רקורדס, כסינגל המוביל מתוך האלבום.
השיר הגיע למקום ה-23 במצעד השירים הלטיניים והתשיעי במצעד האיירפליי הלטיני.
השיר נכתב על ידי סי פי פולנקו, נאטי נטשה, דימלו פלו, דדי יאנקי, ג'סטין קווילס ורפאל פינה והופק על ידי דימלו פלו גם כן.
בשיר מדברת נטשה על מערכת יחסים הרוסה, בה היו מקרים רבים של עזיבה ופרידה.
כמו כן, היא מדברת על כך שהיו פעמים בהן הגבר שהיה עמה איתה חזר כי הבין מה הפסיד.
הווידאו קליפ הרשמי של השיר פורסם ביוטיוב ב-1 ביוני 2020. הקליפ של השיר צולם בצורה אנכית, כך שניתן לראות כי הוא צולם מטלפון סלולרי.
לאורכו של הקליפ, ניתן לראות את נטשה כשהיא רוקדת לצלילי השיר, תוך שהיא לובשת בגד ים ורוקדת בשלל מקומות שונים.
נכון לספטמבר 2021, מונה הצפיות של הקליפ עומד על למעלה מ-125 מיליון צפיות.
אזורתאריך יציאהפורמטגרסהחברת תקליטיםמקורכלל העולם31 במאי 2020הזרמת מוזיקה • הורדה דיגיטליתרגילהסוני לטין • פינה9 באוקטובר 2020רמיקס
R&B אלטרנטיבי (ידוע גם כאלט-R&B, PBR&B, אינדי R&B, R&B אקספרמינטלי, היפסטר R&B ואימו R&B) הוא מונח המשמש עיתונאי מוזיקה כדי לתאר סגנון אלטרנטיבי של R&B עכשווי.
המונח "R&B אלטרנטיבי" שומש בעבר על ידי תעשיית המוזיקה בשלהי שנות ה-90 לשוקק אמני נאו סול, כדוגמת דיאנג'לו, אליה, אריקה באדו ומקסוול .
סביב מונחי הז'אנר השונים התקיים דיון מגוון, בעוד שמספר מבקרים תיארו את המוזיקה תחת הקטגוריה הרחבה של "R&B אלטרנטיבי" או אינדי R&B".
המונח "היפסטר R&B" שימש לרוב גם הוא, כמו גם המונח PBR&B - שילוב של "PBR" (ראשי תיבות של "Pabst Blue Ribbon", בירה הידועה בקרב תרבות ההיפסטר) ו-R&B.
השימוש הראשון ב-PBR&B היה ברשת החברתית טוויטר על ידי כותב המגזין "Sound of the City", אריק הארבי, ב-22 במרץ 2011.
Quizizz היא תוכנה שמשתמשת בשיטת לימוד ולמידה בסגנון חידון, כאשר המשתמש עונה על שאלות בסדרה באופן עצמאי, ומתמודד עם משתמשים אחרים באותו חידון.
Quizizz משתמש באותה טכניקה חינוכית כמו , אך עדיין יש בה הבדלים.
משמש רק להערכה מכוננת בזמן אמת, בדיקות, שאלונים ודיונים בכיתה.
Quizizz מפרטת שני מצבי יישום שונים.
האחת היא גיבוש הערכה מכוננת בזמן אמת בכיתה, והשנייה תסודר על ידי המורה לתלמיד כמשימה מחוץ ללימודים.
Quiero Volver (בעברית: אני רוצה לחזור) הוא אלבום האולפן השני של הזמרת-יוצרת הארגנטינאית טיני.
האלבום יצא לאור ב-12 באוקטובר 2018 בהוצאת חברות התקליטים הוליווד רקורדס ויוניברסל מיוזיק לטין אנטרטיינמנט.
הסינגל המוביל מהאלבום, "Te Quiero Mas", הופץ ב-12 באוקטובר 2017.
האלבום עמד בראש המצעדים בארגנטינה, והפך לאלבום השני של טיני במדינה שעשה זאת (כאמנית סולו).
מקוםתאריםמכירות אורוגוואי (CUD) זהב 2,000 אקוודור (IFPI Ecuador) זהב 15,000 מרכז אמריקה (CFC) זהב 10,000 צ'ילה (IFPI Chile) פלטינה 2× 20,000פרו (IFPI Peru)זהב15,000קולומביה (ASINCOL)זהב15,000
"" (בעברית: "שְׁאֵלָה...?") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור בשנת 2022 חברת התקליטים ריפבליק רקורדס כרצועה השביעית מתוך אלבום האולפן העשירי של סוויפט, Midnights.
נכתב והופק על ידיה ועל ידי ג'ק אנטונוף.
מילותיו עוסקות סביב מערכת יחסים רעועה, שמעמתת את הגבר עם סדרת שאלות רטוריות.
הוא מכיל סימפול של "Out of the Woods", שיצא לאור כחלק מהאלבום החמישי של הזמרת, 1989. ב-25 באוקטובר הפך לזמין להורדה דיגיטלית דרך ריפבליק רקורדס לזמן מוגבל.
בביקורות על האלבום Midnights בחרו כמה מהכותבים ב-"" כרצועה הטובה ביותר בו, תוך ציון לטובה בנושא הלירי שלו ובהפקתו.
הוא הגיע למקום השביעי בבילבורד הוט 100 ולמקום ה-11 בבילבורד גלובל 200. כמו כן, הוא נכנס לעשרת השירים הפותחים במצעדי הפזמונים בקנדה, הפיליפינים וסינגפור.
בפרק השלישי, שפורסם כמה ימים לאחר מכן, הכריזה סוויפט על כותרת השיר, "".
ב-25 באוקטובר הפך "" לזמין להורדה דיגיטלית באתר האינטרנט הרשמי של סוויפט.
הגרסה האינסטרומנטלית פורסמה יומיים לאחר מכן.
ב-20 במאי 2023, במהלך הופעתה בפוקסברוג שבמסצ'וסטס כחלק מ-"The Eras Tour", ביצעה גרסה אקוסטית ל-"" כ"שיר הפתעה".
סוויפט כתבה והפיקה את "" עם אנטונוף, שתכנת והקליט אותה באולפן ראו קאסטמר שבברוקלין ובאולפני אלקטריק ליידי שבניו יורק.
ברצועה ניגן בסינתיסייזר מסוג ג'ונו 6 ובמלוטרון ושר כזמר ליווי.
כמו כן, השתתפו בהפקת השיר שלושה נגני תופים: דומיניק ריוויניוס, שמנגינתו הוקלטה על ידי קן לואיס באולפן ניאון וייב בגרמניה; אוון סמית', שהקליט את לחנו בפלז'ר היל רקורדינג במיין ושון האצ'ינסון שעבד באולפנו האישי, האצ'ינסון סאונד בברוקלין.
סרבן גניאה היה המיקסר של הרצועה ואת המאסטרינג ביצע רנדי מריל.
אורכו של "" עומד על שלוש דקות ושלושים שניות.
זהו שיר סינת'-פופ בעל מקצבי תופים דומיננטיים.
תחילתו מכילה סימפול לסינגל של סוויפט מ-2016, "Out of the Woods", שנכלל באלבום 1989. בשלב מסוים נעשה שימוש בצלילים המדמים עידוד של קהל ומחיאות כפיים.
אנוטונוף סיפר שהוא יצר אותם בעזרת אחותו רייצ'ל, אחיה של סוויפט אוסטין ודילן או'בריאן.
כמה מבקרי מוזיקה תוו קווי דמיון בין הפקתו של "" לזו של "Blank Space".
בקי קמינסקי ממגזין הבילבורד טענה כי המוטיבים ב-"" מזכירים מעט את הקונספט של האלבום Reputation מ-2017.
לאורך השיר מעלה הדוברת מחשבות על מערכת היחסים הרעועה בה נמצאת, וכיצד דברים שונים בה היו יכולים להתפתח אחרת.
את הדוברת סוויפט מתארת כ"ילדה טובה" ולבן-זוגה נעשה שימוש בביטוי "ילד עצוב".
בפזמון היא מעמתת את הגבר בסדרת שאלות רטוריות, דוגמת "האם עזבת את הבית שלה באמצע הלילה?" "האם היית רוצה שתסתבך יותר כשהיא אמרה שזה היה יותר מדי?" "האם היית רוצה שעדיין תוכל לגעת בה?", שתשובותיהן היו ידועות לה מראש.
היא לועגת בעדינות למושא האהבה החדש של הגבר.
אולם 15 שניות לאחר מכן מחאו לך כפיים?" וטענה כי מדובר בשיאו של השיר.
לטענתה של פאוורס, השורות המצוטטות מדמות חרדה שיש לנשים כלפי הדאגה המציפה את לבבותיהן מלחץ חברתי.
"" זכה לביקורות חיוביות מפי מבקרי המוזיקה העכשווית.
קרל וילסון ראה בו כרצועה הנגדית לסינגל המוביל של Midnights, "Anti-Hero".
אן פאוורס שיבחה גם כן על ההפקה, וטענה כי מדובר ב"שיר שרק סוויפט יכולה לכתוב".
לטענתה, הוא לוכד מספר רגשות ותחושות במקביל לכדי דבר אחד בצורה חדה וחריפה.
ספנסר קוורנהבר מ-The Atlantic התרשם מאוד מהסיפור ומהעלילה של "", ואילו אלכסיס פטרידיס בחר בו כרצועה הטובה ביותר מ-Midnights.
מבחינה מלודית טען ג'ון קרמניקה כי מדובר באחד מהשירים הטובים ביותר באלבום.
בובי אוליביירה ראה ב-"" כסינגל פוטנציאלי, שהיה יכול לכבוש את מצעד שירי הרדיו בקלות.
אלן ג'ונסון מ-Paste שיבחה על הפקת השיר, שלטענתה הייתה מאופקת בהרבה ממוזיקת הפופ במיינסטרים.
לעומת זאת, קרייג ג'נקינס מ-Vulture טען כי הפזמון מציק וחוזר על עצמו.
ג'ייסון ליפשוץ ממגזין הבילבורד הציג את "" במקום האחרון בדירוג הרצועות של Midnights.
"" דורג באותו שבוע במקום השביעי עם 31 מיליון השמעות בסטרימינג, 21,400 עותקים דיגיטליים ו-425,000 השמעות איירפליי ברדיו.
בזה האחרון הוא אף כבש את המקום הראשון.
בקנדה הוט 100 דורג בשיאו במקום העשירי, ואף קיבל מאיגוד תעשיית ההקלטות הקנדי תואר זהב על נתוני מכירות של כ-40,000 עותקים ברחבי המדינה.
"" הגיע למקום השביעי ב ובסינגפור, למקום השמיני במלזיה, למקום ה-11 באוסטרליה, למקום ה-15 בווייטנאם ולמקום ה-20 באיסלנד.
כמו כן, הוא דורג כשיר ה-11 במצעד הבילבורד גלובל 200.
ארגוןשנהקטגוריהתוצאההערותפרסי המוזיקה של iHeartRadio הסימפול הטוב ביותר
"" בוצע באצטדיון ג'ילט בפוקסבורו, מסצ'וסטס, ב-20 במאי 2023 יחד עם השיר "Invisible".
אזורתאריך יציאהפורמטגרסהחברת תקליטיםמקורכלל העולם21 באוקטובר 2022הזרמת מוזיקה • הורדה דיגיטליתרגילהריפבליק27 באוקטובר 2022אינסטרומנטלית
52 הוא סינגל של הדי ג'יי הארגנטינאי ביסאראפ שהוקלט על ידי הראפר הספרדי קבדו.
הוא יצא לאור ב-6 ביולי 2022, על ידי חברת התקליטים דאלה פליי, כסינגל שלא מתוך אלבום.
את השיר כתבו השניים ביחד עם סנטיאגו אלבארדו.
השיר הגיע למקום הראשון במצעד הבין-לאומי של ספוטיפיי ובמצעד הבילבורד גלובל 200.
השיר נכתב על ידי גונזאלו ג'וליאן קונדה, פדרו לואיס דומינגז קבדו וסנטיאגו אלבארדו והופק על ידי ביסאראפ.
השיר הוכרז באופן רשמי ב-4 ביולי 2022 באמצעות סרטון תדמית באינסטגרם של ביסאראפ, בו הכין תפריט מיוחד בבורגר קינג במדריד, כשהתיקים הכילו צעצוע של עצמו עם חלק מהפזמון של השיר.
השיר הגיע למקום הראשון במדינות אמריקה הלטינית, בהן ארגנטינה, בוליביה, צ'ילה, קולומביה, אקוודור, מקסיקו, הונדורס, פרגוואי ופרו; כמו גם לצמרת המצעדים בספרד ובאיטליה.
בנוסף, הוא הגיע למקום הראשון במצעד הבילבורד גלובל 200 בשבוע השני לכניסתו.
בבילבורד הוט 100, נכנס השיר למקום ה-98 והגיע בשיאו למקום ה-79. במצעד שירים הלטיניים של בילבורד הגיע למקום העשירי.
הווידאו קליפ לשיר פורסם ביוטיוב ב-6 ביולי 2022, ובו נראים ביסאראפ וקבדו מבצעים את השיר.
במהלך השנייה 2:28, מופיע פטריק סטאר מבובספוג מכנסמרובע.
מאוחר יותר, הוא טושטש עקב תביעה משפטית מניקלודיאון.
השיר נצפה למעלה מ-10 מיליון פעמים ב-24 השעות לצאתו, והיה למצליח ביותר של ביסאראפ בפרק זמן זה עד לצאתו של "Shakira: Bzrp Music Sessions, Vol.
53" ביחד עם שאקירה ששבר את שיא כל הזמנים לקליפ לטיני וצבר למעלה מ-50 מיליון ב-24 שעות.
נכון לינואר 2023, הקליפ נצפה למעלה מ-430 מיליון פעמים.
Quelle Heure Est-ll (בעברית: מָה הַשָּׁעָה) הוא אלבום האולפן השלישי של הזמרת-יוצרת הישראלית ריף כהן.
האלבום יצא לאור ב-12 בנובמבר 2020 בהוצאת חברת התקליטים הליקון.
בשונה מהשניים הקודמים, הוא לא הופץ על גבי תקליטור, אלא היה זמין רק להשמעה ברשתות הסטרימינג ולהורדה דיגיטלית.
שיר הנושא מתוך האלבום, "Quelle Heure Est-Il", זכה להצלחה וצבר למעלה מ-200 אלף השמעות בספוטיפיי.
בביקורת של דודי פטימר למעריב, כתב שהאלבום הוא .
מדינהתאריך יציאהפורמטחברת תקליטיםמקורכלל העולם12 בנובמבר 2020הזרמת מוזיקה • הורדה דיגיטליתהליקון
R&R (ראשי תיבות של Radio & Records) היה מגזין מוזיקה שבועי אמריקאי.
המגזין, שנוצר כמיזוג של רדיו & רקורדס ובילבורד רדיו מוניטור ב-11 באוגוסט 2006, פרסם מצעדי מוזיקה שבועיים.
המגזין היה בעיקר זמין באמצעות מינוי למגזין.
המגזין הופסק ב-5 ביוני 2009 מסיבות כלכליות.
ב-17 בינואר 2008, R&R הודיע כי יעניק לשדרן הרדיו האמריקאי בוב גרנט במרץ של אותה שנה את פרס Talk Radio למפעל חיים.
כמעט מיד לאחר ההכרזה, הפרס בוטל בשל הערות פוליטיות שאמר גרנט בעברו.
מאוחר יותר, המגזין דיווח כי "[צוות המגזין] R&R רגיש לגיוונה של הקהילה שלנו ואינו רוצה שהצגת הפרס למר גרנט ירמז על תמיכה שלנו בהערות קודמות שלו הסותרות את הערכים שלנו ואת הכבוד שיש לנו לכל חברי הקהילה שלנו".
למרות זאת, המגזין עצמו הזמין אז את אל שרפטון לדבר, שהוא בעצמו אישיות שנויה במחלוקת.
מצעד שירי המיינסטרים העכשוויים למבוגרים
מצעד שירי העכשוויים למבוגרים האורבניים
מצעד השירים הנוצריים העכשוויים למבוגרים
מצעד שירי בעלי ההשראה הנוצריים
מצעד השירים הקצביים הלטיניים איירפליי
השיר Quién será הוקלט לראשונה בשנת 1953 בגרסת ממבו צ'ה צ'ה צ'ה אינסטרומנטלית על ידי המלחין המקסיקני פבלו בלטרן רואיז, ובגרסה בספרדית, באותה שנה, על ידי הזמר הקולומביאני נלסון פינדו .
השיר עובד תחת השם Sway עם מילים חדשות באנגלית על ידי נורמן גימבל , ובוצע על ידי הזמר-שחקן האמריקאי דין מרטין בשנת 1954 והפך ללהיט בינלאומי.
המילים באנגלית מתארות זוג רקדנים הנעים לקצב של מרימבה.
פירוש המילה Sway הוא מהלך ריקוד שבו הרוכב מפיל את בת זוגו לאחור תוך שהוא מחזיק אותה.
הזמר-שחקן המקסיקני פדרו אינפנטה ביצע את הגרסה בספרדית של "Quién será" בסרט המקסיקני "בית הספר לנוודים" משנת 1955, והגרסה המוקלטת של שלו זכתה להצלחה ברחבי אמריקה הלטינית.
נורמן גימבל כתב את המילים באנגלית שליר בשנת 1954, והשיר הוקלט על ידי דין מרטין בליווי תזמורתו של דיק סטאבילה.
הקלטה זו הגיעה למקום ה-15 במצעד הלהיטים של מגזין בילבורד ולמקום השישי במצעד הבריטי.
בשנת 1960 הקליט הזמר בובי ריידל את הגרסה הראשונה מבין שתי גרסאות להיט של השיר, והגיע למקום ה-14 במצעד הבילבורד ולמקום ה-12 בקנדה.
הקלטה מחודשת של השיר בשנת 1976 הגיעה למקום ה-27 במצעד Adult Contemporary.
צמד המוזיקה האלקטרונית הבריטי שאפט הקליט את השיר "Sway", ששמו שונה ל-"(Mucho Mambo) Sway", והוציא אותו לאור ב-23 באוגוסט 1999 כסינגל הבכורה שלהם.
גרסה זו מבוססת על גרסתה של רוזמרי קלוני משנת 1960, אך בעקבות מחלוקת עם בעלי זכויות היוצרים על הקלטתה, הקליטו שאפט קולות חדשים עם הזמרת דונה קנאל.
הסינגל הגיע למקום השני במצעד הסינגלים הבריטי, לראש מצעד הסינגלים של ניו זילנד ולעשרת המקומות הראשונים בדנמרק, אירלנד, נורווגיה, שוודיה ובמצעד הסינגלים הקנדי.
הסינגל נכלל מאוחר יותר באלבומם של הצמד משנת 2001, "Pick Up on This".
"Sway" זכה לגרסת כיסוי על ידי הזמר הקנדי מייקל בובלה עבור אלבום הבכורה שלו, "Michael Bublé", שיצא בשנת 2003. Sway נבחר לצאת כסינגל השלישי מהאלבום, ויצא לאור באוסטרליה ב-22 ביוני 2004.
גרסתו של בובלה לשיר הופיעה בתוכניות טלוויזיה ובסרטים כמו לאס וגאס, CSI: ניו יורק, מלקולם באמצע, הדייט שלי לחתונה, ו"אהבה בתפריט".
הווידאו קליפ לשיר בוים על ידי פיטר קסדן, שוחרר באופן בלעדי לערוצי מוזיקה אוסטרליים כדי לקדם את שחרור הסינגל.
הקליפ מציג סצנות של בובלה מבצע את השיר באולפן, משולבות עם סצנות של בובלה נוהג במכונית דרך האאוטבק האוסטרלי.
השחרור הנפרד, שני קליפים והשמעות חזקות ברדיו הביאו לכך שהשיר הגיע למקום ה-15 במצעד הסינגלים האוסטרלי ARIA, מה שהפך אותו לסינגל הגבוה ביותר של בובלה עד לאותו תאריך.
להקת הבנות האמריקאית הפוסיקט דולז (Pussycat Dolls) הקליטה את "Sway" ושחררה אותו כסינגל היחיד לפסקול "הנרקוד?", בכיכובם של ריצ'רד גיר וג'ניפר לופז משנת 2004. מאוחר יותר, נכלל השיר כרצועת בונוס באלבום הבכורה שלהם "PCD", משנת 2005.
"Quién será?" ו-"Sway" הוקלטו עשרות פעמים על ידי אמנים רבים במהלך העשורים, רבים מהם נכללו בסרטים עלילתיים ובפרקים בטלוויזיה.
רוזמרי קלוני ודמאסו פרז פראדו (1960)
ארתורו אריאס וכרמלו מונייז (2005)
פרז פראדו ורוזמרי קלוני (2008)
מייקל בובלה וג'ייסון דירולו (2024)
הפזמונאי אברהם ברושי כתב מילים שונות לשיר, וקרא לו בשם "זנזיבר".
השיר בוצע על ידי ישראל יצחקי בשנת 1959.
Qwen (בסינית מפושטת: 通义千问; טונגי קיאנוון) הוא מודל שפה גדול (LLM) אשר פותח על ידי חברת Alibaba Cloud, חברה בת של קבוצת עליבאבא העוסקת במחשוב ענן.
נכון ליולי 2024, Qwen דורג בתור מודל השפה השלישי עם הביצועים הטובים ביותר, אחרי אנת'רופיק ו-OpenAI.
עליבאבא הוציאה את המודל הראשון של Qwen באפריל 2023 תחת השם "טונגי קיאנוון".
המודל יצא לאור באופן רשמי בספטמבר 2023 לאחר אישורה של הממשלה הסינית.
בדצמבר 2023, עליבאבא הוציאו את המודלים 72B ו-1.8B תחת קוד פתוח.
ביוני 2024 הוציאה עליבאבא את המודל Qwen 2 ובספטמבר היא פרסמה את חלק מהמודלים שלה בקוד פתוח, אך המודלים האיכותיים של החברה לא הופצו בקוד פתוח.
בנובמבר 2024, עליבאבא הוציאה את המודל QwQ-32B-Preview, שניסה לחקות את פונקציית ההנמקה (reasoning) של OpenAI o1. המודל יצא תחת רישיון אפאצ'י 2.0 בגרסה חלקית.
במספר תחומים, המודל QwQ-32B-Preview הראה ביצועים טובים יותר מהמתחרה, OpenAI o1.
ה-Qwen-VI הוא המודל הוויזואלי של Qwen, והוא משלב Vision transformer, טרנספורמר המיועד למשימות עיבוד ראייה כגון זיהוי תמונה.
המודל Qwen-VL2 מחזיק ב-2 עד 7 מיליארד פרמטרים.
בינואר 2025, עליבאבא הוציאה את המודל Qwen 2.5-Max, שעל פי פוסט של החברה, בעל ביצועים טובים יותר מאשר מתחרים כגון GPT-4o, DeepSeek-V3 ו-Llama-3.1-405B, באמות מידה (benchmarks) עיקריות.
Quien Contra Mí (בעברית: "מי נגדי?") הוא אלבום הבכורה של הראפר הפורטוריקני יאנדל, האלבום יצא לראשונה בגרסה פיזית ב-15 בספטמבר 2003 על ידי חברת התקליטים Fresh Production, ולאחר מכן הופץ ברחבי העולם ב-13 בינואר 2004 על ידי חברת התקליטים Líderes Entertainment Group.
בהמשך, האלבום יצא מחדש ב-30 בינואר 2007 דרך חברת Machete Music, חברת תקליטים מוזיקה אורבנה שבבעלות יוניברסל.
שלושה שירים מהאלבום יצאו כסינגלים רשמיים יחד עם קליפים תואמים שנכללו כולם במהדורת הבונוס של האלבום.
על אף שהשירים "Mami Yo Quisiera Quedarme" (בהשתתפות אלכסיס) ו־"En la Disco Me Conoció" (בהשתתפות פידו) לא יצאו כסינגלים רשמיים, שניהם הופיעו בסיום הקליפ של "Te Suelto el Pelo".
אלבום ההמשך, ¿Quién Contra Mí 2?, יצא לאור ב־31 ביולי 2020.
אזור תַאֲרִיך פורמטים חברת תקליטיםגרסה פוארטו ריקו 15 בספטמבר 2003 (פיזי בלבד) תקליטור Fresh Production מקורי כלל העולם 13 בינואר 2004 תקליטור / הורדה דיגיטלית Lideres Ent.
Group מקורי 25 במאי 2004 מהדורת בונוס 30 בינואר 2007 Machete Music (יוניברסל) שחרור מחדש
וקטור R4 הוא רובה סער דרום-אפריקאי המבוסס על רובה הסער הישראלי "גליל".
רובה הסער TR פותח ויוצר על ידי התעשייה הצבאית הדרום אפריקאית ב־1982 עבור הצבא הדרום אפריקאי, במטרה להחליף את ה־R1 מבוסס ה-FAL הבלגי וה-R2 מבוסס ה-הקלר וקוך G3. רובה הסער R4 מבוסס בחלקו הרב על רובה הסער הישראלי "גליל" ומיוצר תחת רישיון מתע"ש.
ה־R4 שימש את הצבא הדרום אפריקאי בנמיביה ובמהומות באנגולה.
הרובה נמצא בשימוש ביחידות של משטרת דרום אפריקה ומשטרת האיטי.
קיימת גרסה מקוצרת (ה-R5) וגרסת מיקרו (ה-R6).
R2-D2 הוא דרואיד שירות ותיקונים מכניים מסדרת סרטי מלחמת הכוכבים.
R2-D2 הוא רובוט שמגיב לפקודות קול אך אינו מסוגל לדבר, וגם אינו דמוי אדם.
זהו רובוט טיפוסי למדי בעולם של מלחמת הכוכבים.
הוא מופיע בכל סרטי הסדרה והוא מגולם על ידי השחקן קני בייקר.
לטענת מעריציו, בנוסף להיותו דמות ראשית, הסרטים למעשה סובבים סביבו.
R2D2 מעביר הודעות בין דמויות המפתח, מציל אותם כאשר הם בצרה, אנו למעשה רואים את הסרטים דרך "עיניו".
אף על פי ש־R2D2 אינו דמות אמיתית או מדברת, לטענתם הוא מהווה את גרעין הסדרה.
R2D2 מופיע לראשונה מבחינה כרונולוגית בסרט אימת הפנטום כאשר הוא, יחד עם 4 רובוטים נוספים מסוגו שלו, מנסים לתקן את החללית של המלכה אמידאלה.
מתוך החמישה, R2D2 הוא היחיד שמצליח לתקן את החללית ולשרוד – דבר אשר גורם למלכה לקרוא לו לסיפון ולהודות לו באופן אישי.
הוא מתלווה לחוליית החיפוש אחר חלקי חילוף לספינה, הכוללת את קווי-גון ג'ין, המלכה אמידאלה וג'אר ג'אר בינקס, בכוכב טטואין.
שם הוא פוגש באנאקין סקייווקר, מי שיצר את C-3PO, שבעתיד יהפוך לחברו הטוב.
במהלך הסרטים מבצע R2D2 תיקונים רבים ומציל את C-3PO.
בסרט השני כאשר הוא נהרס במפעל הדרואידים, ובסרט החמישי כש-C-3PO פורק על ידי חיילי סער בגלל שנכנס למקום אסור בארמונו של לאנדו קלריסיאן בבספין.
R2-D2 החליף ידיים רבות במהלך הסדרה.
איש אינו יודע היכן יוצר, והוא החל את דרכו כרובוט שירותים ותיקונים על הספינה המלכותית של נאבו, אך בעקבות מלחמת המשובטים עבר לבעלותו של אנאקין סקייווקר, לו הוא סייע בקרבות החלל שלו.
אחרי נפילתו של אנאקין לצד האפל וקריסת הרפובליקה הועבר R2-D2 לרשות ברית המורדים.
כ־19 שנה מאוחר יותר, בעקבות השתלטותו של דארת' ויידר על ספינת המורדים, R2-D2 ו־C-3PO נשלחים על ידי הנסיכה ליאה אורגנה לכוכב החול טטואין.
שם הם נתפשים בידי ג'אוות שמוכרים אותם ללוק סקייווקר, החיי עם דודו החורג.
בידיו של לוק, R2-D2 טוען שהאדון שלו הוא "אובי-וואן קנובי" ובעקבות ההודעה שמתגלית בו מוצא לוק את אובי-וואן, שמספר ללוק שהוא בן לאביר ג'דיי דגול.
בעקבות הפגישה עם אובי-וואן, יוצאת החבורה - הכוללת את לוק, אובי-וואן, R2-D2 ,C-3PO וזוג הטייסים האן סולו וצ'ובאקה - להרפתקה בחלל, שבסופה הם מצטרפים לברית המורדים.
אחרי מותו של אובי-וואן קנובי, עובר R2-D2 לבעלותו של לוק סקייווקר ומסייע לו להטיס את חללית הקרב X-Wing שלו.
בסרט "עלייתו של סקייווקר" הוא מחזיר ל-C-3PO את זיכרונו.
R-7 סמיורקה הוא שמו של הטיל הבליסטי הבין־יבשתי הראשון בעולם.
הטיל שימש כבסיס למשגר הלוויינים סויוז.
הטיל היה בשירות הכוחות המזוינים של ברית המועצות החל משנת 1959 ועד ליציאתו משירות בשנת 1968, בזמן המלחמה הקרה.
עבודת הפיתוח החלה בשנת 1953 ב־OKB-1, עם דרישה לתכנון טיל דו־שלבי של 170 טון לטווח של 8,000 ק"מ עם יכולת נשיאה של ראש נפץ במשקל 300 ק"ג.
לקראת סוף 1953 נערכו ניסויים קרקעיים ראשוניים, בעקבותיהם עבר הדגם הראשוני התאמות רבות ודגם סופי לא אושר עד מאי 1954. משנת 1954 העבודות רוכזו במשרד תכנון בראשות סרגיי קורוליוב ולצורכי פיתוח מערכת הבקרה הועסק צוות בראשות ניקולאי פיליוגין.
הניסוי הראשון של הטיל החדש, בעל שם הקוד 8K71, התבצע ב־15 במאי 1957 מקוסמודרום בייקונור.
שרפה באחד הטילים המחוברים הובילה להתרסקותו 400 ק"מ מהאתר.
לאחר ניסוי כושל נוסף, בוצעה הטיסה המוצלחת הארוכה הראשונה של כ־6,000 ק"מ ב־21 באוגוסט.
סוכנות הטלגרף הרוסית הודיעה על כך ב־26 באוגוסט.
גרסה מותאמת של הטיל הכניסה את ספוטניק 1 למסלול ב־4 באוקטובר, ואת ספוטניק 2 ב־3 בנובמבר.
ראש הנפץ נוסה בנובאיה זמליה באוקטובר 1957, ופעם נוספת ב־1958, ונשא מטען מוערך של 2.9 מגהטון TNT.
הטילים נפרסו במלואם ב־1962 והוצאו משימוש ב־1968. אך הם עדיין שימשו לחקר החלל, שם עברו פיתוח נוסף לווסטוק ולווסחוד ולאחר מכן למשגרי סויוז.
אורכו של ה־R-7 היה 34 מטר, קוטרו 3 מטרים ומשקלו 280 טון.
הטיל היה דו־שלבי שהונע במנועים רקטיים של חמצן נוזלי וקרוסין והיה בעל יכולת לשאת את מטענו לטווח של כ־8,800 ק"מ עם דיוק של בסביבות 5,000 מטר.
בעל יכולת לשאת ראש נפץ גרעיני אחד עם עוצמה שקולה ל-3 מגהטון TNT.
השיגור ההתחלתי הואץ באמצעות 4 טילים שחוברו אליו, ושהיוו את השלב הראשוני עם מנוע תומך מרכזי שהניע הן את השלב הראשון והן את השלב השני.
מערכת ההנחיה הייתה אינרציאלית עם בקרת רדיו של רקטות ורנייר קטנות להיגוי.
יחידת הטילים האסטרטגיים הראשונה הפכה למבצעית ב־9 בפברואר 1959 בפלסצק בצפון מערב רוסיה.
ב־15 בדצמבר 1959 ניסתה היחידה לראשונה את הטיל שלה.
טילי ה־R-7 נחשבו לכישלון כמערכות נשק.
רק שישה אתרי שיגור בסה"כ הפכו למבצעיים, 4 בקוסמודרום פלסצק ושניים בקוסמודרום בייקונור שבקזחסטן.
עלות המערכת הייתה גבוהה, בעיקר עקב הקושי בהרכבתה באתרי השיגור הגדולים שהיה הכרח למקמם באזורים מבודדים.
בנקודת זמן מסוימת, כל אתר שיגור תוכנן לעלות כ־5% מתקציב ההגנה הסובייטי.
מחירים גבוהים אלו לא היו יחידים במינם לדור הראשון של הטילים וארצות הברית חוותה בעיות דומות.
בנוסף למחיר, לטיל היו בעיות מבצעיות נוספות.
עם טיסות הריגול של הלוקהיד U-2, מתחמי השיגור הענקיים של ה־R-7 לא היו יכולים להיות מוחבאים וניתן היה לצפות שהם יושמדו במהירות בכל מלחמה גרעינית.
להכנת טיל ה־R-7 הענקי לשיגור נדרשו כמעט 20 שעות, ולא ניתן היה להשאירו בכוננות במשך יותר מיום בשל מערכת הדלק הקריוגנית שלו.
לפיכך, הכוח הסובייטי היה חסר סיכוי נגד הטילים הבליסטיים האמריקאיים, ואפילו מפציצים יכולים היו להשמידו.
הכישלון של ה־R-7 דחף את ברית המועצות לפתח דור שני של טילים שיוכלו לשמש כמערכות נשק יעילות יותר.
בסך הכול השירות הוגבל ללא יותר מ־10 טילים מחומשים גרעינית שפעלו באותו הזמן.
כן שיגור אחד היה מבצעי בבייקונור ובין שישה לשמונה היו מבצעיים בפלסצק.
RAID היא שיטה שבה מאחדים מספר דיסקים קשיחים ליחידה לוגית אחת.
איחוד זה מאפשר גישה במקביל למספר דיסקים, המשפרת את מהירות העבודה, ושמירת מידע יתיר, המאפשר לשחזר מידע שאבד בתקלה.
ישנן שיטות שונות לניהול מערך הדיסקים.
שיטות אלו מכונות רמות RAID (באנגלית RAID levels) וכל אחת מהן מספקת יתרונות שונים (כפי שמפורט בהמשך).
מערכת ההפעלה ויישומים הפועלים על המחשב מתייחסים למערך ה-RAID כדיסק קשיח אחד, ואינם צריכים לעסוק בניהולו.
לרוב, על ניהול ה-RAID אחראי רכיב חומרה או רכיב תוכנה ייעודי.
בדרך-כלל, כל הדיסקים המחוברים למערך הם מאותו סוג ובפרט בעלי אותו נפח אחסון.
בעוד השיפור במהירויות המעבדים והזיכרון הנדיף הוא מהיר מאוד לאורך הזמן מדגם אחד לדגם הבא, השיפור במהירויות הדיסקים הקשיחים הוא אטי, יחסית.
השימוש במספר דיסקים קשיחים כיחידה אחת מאפשר לבצע קריאה וכתיבה בו-זמנית על ידי מספר תוכנות הרצות על אותו מחשב בריבוי משימות, או אף לבצע פעולה אחת כמספר פעולות בו-זמניות.
לדוגמה, אם ב-RAID מחוברים שני דיסקים קשיחים, ניתן לבצע פעולת כתיבה ארוכה אחת כשתי פעולות כתיבה נפרדות ובו-זמניות, כל אחת על דיסק קשיח אחר.
כך, הזמן שתיקח הפעולה יהיה, בקירוב, חצי מזמן פעולת כתיבה ארוכה אחת לדיסק קשיח אחד.
דיסקים קשיחים מרכזים בתוכם מידע רב.
לכן, תקלה בדיסק קשיח עשויה לגרום לאיבוד כמות גדולה של מידע.
ישנן שלוש שיטות המסייעות להקטין את הסיכוי לאובדן מידע ב-RAID:
שכפול - שמירת כל המידע בשני עותקים (או יותר), כל עותק נשמר בדיסק קשיח אחר.
שיטה זו גורמת לבזבוז מקום, שכן לכל כמות של מידע, דרושה כמות כפולה (או יותר) של נפח אחסון על הדיסקים הקשיחים.
שמירת עותק אחד של המידע, בתוספת של קוד תיקון שגיאות, המאפשר שחזור המידע במקרה של אובדן חלקי.
לדוגמה: ב-RAID בו מחוברים שבעה דיסקים, ניתן לנהל אותו כך ששישה דיסקים משמשים לשמירת מידע, ובשביעי כל סיבית מכילה את סיבית הזוגיות של הסיביות המאוחסנים באותו מקום בשאר הדיסקים.
בצורה זו, אם אחד הדיסקים מתקלקל, ניתן לשחזר כל בית של מידע שהיה עליו באמצעות פעולת XOR בין הבתים שבשאר הדיסקים.
מחליף חם (באנגלית Hot Spare) - מערך ה-RAID יכול להכיל דיסק קשיח נוסף, שבתחילה אינו בשימוש.
במקרה של תקלה, המידע שנשמר בדיסק שהתקלקל משוחזר אל הדיסק שלא היה בשימוש עד כה - כל זאת בלי לגרום להפסקה בפעולת המערך.
לאחר שדיסק אחד התקלקל, ניתן להחליפו בחדש, כך שהוא יהווה את המחליף הבא.
מערך של שני דיסקים קשיחים לפחות, שבהם כל המידע מחולק שווה בשווה בין הדיסקים.
כאשר יישום שומר פיסת מידע, היא מחולקת לחלקים בגודל קבוע מראש, כך שהחלק הראשון נשמר בדיסק אחד, השני נשמר בדיסק הבא וכו' עד הדיסק האחרון.
החלק הבא יישמר שוב בדיסק הראשון, וחוזר חלילה:
כפי שניתן לראות בשרטוט, המדגים מערך RAID 0 בן שני דיסקים, הבלוקים (יחידות המידע הקטנות ביותר שהדיסק מסוגל לקרוא או לכתוב) מאוחסנים לסירוגין על שני הדיסקים.
כלומר, הדיסקים עובדים בו זמנית על פעולת הכתיבה וכל דיסק כותב או קורא חלק מידע אחר מתוך כל המידע.
מערך מסוג זה מגביר את ביצועי המערכת, משום שנדרש הרבה פחות זמן על מנת לקרוא או לכתוב מתוך מספר דיסקים בו זמנית מאשר מדיסק אחד.
RAID 0 לא היה חלק מרמות ה-RAID בתחילה, משום שהוא לא מוסיף אמינות למערך, אלא רק שיפור ביצועים (להפך - הסיכוי לתקלה באחד משני דיסקים גבוה יותר מהסיכוי לתקלה בדיסק אחד).
עם זאת, מערך RAID 0 מנצל את כל השטח של הדיסקים המחוברים לשמירת מידע, בניגוד לרמות אחרות שמשתמשות בחלק מהנפח לאחסון מידע נוסף להגדלת אמינות המערך.
מערך של שני דיסקים לפחות, שבהם כל חלק מהמידע נכתב לכל הדיסקים בו זמנית; כלומר, נוצר גיבוי על דיסקים נוספים.
נקרא גם בלשון העם "מירור" (mirror) משמעותו "דיסק ראי" מכיוון שהנתונים נכתבים בו זמנית ל־2 הדיסקים בצורה שווה.
מערך מסוג זה מגביר את שרידות המידע משום שכל פיסת מידע כתובה מספר פעמים - המערך מיושם בעיקר כאשר שרידות המידע חשובה יותר מנפח האחסון הכולל.
מערך כזה מנצל רק 1 חלקי מספר הדיסקים מנפח האחסון הנתון.
מערך של שבעה דיסקים לפחות, בו המידע מחולק בין הדיסקים סיבית אחר סיבית, כלומר הסיבית הראשונה של המערך מאוחסנת בדיסק הראשון, השנייה בשני וכו'.
כך, כל קריאה או כתיבה של סיבית אחת, גוררת קריאה וכתיבה מכל הדיסקים.
השיטה כוללת שימוש בקוד המינג כקוד לתיקון שגיאות.
קוד זה דורש 3 סיביות על כל 4 סיביות מידע ולכן מנצל רק (כ-57%) מנפח האחסון הנתון (השאר משמש לקוד לתיקון השגיאות).
שיטה זו היא היחידה המאפשרת זיהוי ותיקון מידע משובש (מידע שחלה שגיאה בקריאתו אך לא זוהתה על ידי הדיסק הקורא) תוך-כדי עבודה.
ב-RAID 2 נדרש שכל הדיסקים יסתובבו בסנכרון מלא, זה מול זה, כדי שפעולות הקריאה והכתיבה יתבצעו ביעילות.
הדרישה לשבעה דיסקים לפחות נובעת מכך, שקוד המינג הקטן ביותר בשימוש מקודד 4 סיביות מידע באמצעות 7 סיביות.
מכאן, שיחידת המידע הקטנה ביותר היא 7 סיביות.
ברמה 2, מערך ה-RAID צריך להכיל דיסק לכל סיבית ביחידת המידע הקטנה ביותר - שגודלה, כאמור, 7 סיביות.
בצורה דומה, ניתן להרכיב מערך RAID 2 מ-14 דיסקים, 49 דיסקים וכו', על-פי קוד המינג המתאים.
מערך של שלושה דיסקים לפחות, שבו דיסק אחד של זוגיות ושאר הדיסקים מאחסנים מידע.
הבדיקה נכתבת ברמת הבית; כלומר, מול כל בית בדיסקי המידע יישמר בית זוגיות בדיסק הזוגיות.
בדוגמה שבשרטוט, הדיסקים Disk 0, Disk 1, Disk 2 מאחסנים מידע, ולכל שלישיית בתים הנמצאים במיקומים מקבילים, Disk 3 מאחסן את בית הזוגיות.
ניתן לראות שלבלוק A, המכיל שני בתים בדיסקים המאחסנים מידע, שני בתי זוגיות ב-Disk 3, שהוא דיסק הזוגיות.
מכיוון שהיחידה הקטנה ביותר אותה ניתן לקרוא או לכתוב בדיסק קשיח היא גזרה שנפחה גדול בהרבה ממספר קטן של בתים, כל קריאה וכתיבה ב-RAID 3 חייבת להתבצע בו-זמנית בכל הדיסקים, כך שיישומים שונים אינם יכולים להשתמש במערך בו-זמנית.
עם זאת, פעולות הקריאה והכתיבה עצמן מואצות.
עבור n דיסקים, רמה זו מאפשרת לשמור מנפח האחסון הנתון.
כמו RAID 3, מערך של שלושה דיסקים לפחות, שבו דיסק אחד של זוגיות ושאר הדיסקים מאחסנים מידע.
בניגוד ל-RAID 3, כאן המידע מחולק ברמה של בלוק בגודל מסילה (מעגל על הדיסק ברדיוס מסוים) או גזרה (חלק ממסילה).
בשיטה זו, קריאה של בלוק אחד תיגש לדיסק אחד בלבד.
כתיבה של בלוק דורשת קריאה של הבלוק שיוחלף ושל בלוק הזוגיות המתאים וכתיבה של הבלוק החדש ושל בלוק הזוגיות החדש.
גם בדוגמה זו, כמו בדוגמה שהובאה עבור RAID 3, שלושת הדיסקים הראשונים מאחסנים מידע, והרביעי את הזוגיות, אלא שכאן ניתן לראות כי הזוגיות נשמרת לכל בלוק ולא לכל בית - הבלוקים המקבילים בצבע אחד, ולכל קבוצת בלוקים מקבילים בלוק זוגיות משלה ב-Disk 3.
חיסרון עיקרי של שיטה זו היא שכל כתיבה גורמת גם לכתיבה לדיסק הזוגיות, דבר היוצר עומס גדול יותר עליו ומגדיל את הסיכוי לתקלה בו וגם יוצר בו תלות בכל פעולת כתיבה, כך שלא ניתן לבצע מספר כתיבות בו-זמנית.
ניצול המקום הוא כמו במערך RAID 3.
מערך של שלושה דיסקים לפחות, שבהם המידע והזוגיות מפוזרים בין כל הדיסקים, והזוגיות נכתבת ברמת הבלוק כמו ב-RAID 4. מכיוון שהזוגיות מפוזרת בין כל הדיסקים, הכתיבה אינה תלויה בדיסק אחד וניתן לבצע מספר פעולות כתיבה בו-זמנית.
גם כאן, ניצול המקום הוא כמו במערך RAID 3.
כפי שהשרטוט מדגים, לכל קבוצת בלוקים מקבילים, בלוק הזוגיות נשמר בדיסק אחר: בלוק הזוגיות של השורה הראשונה יישמר ב-Disk 3, של השורה השנייה ב-Disk 2 וכו', בצורה מחזורית, כלומר בלוק הזוגיות של בלוק E יישמר ב-Disk 3.
מערך של ארבעה דיסקים לפחות, בו על כל מספר בלוקים כמספר הדיסקים נשמרים שני בלוקים של תיקון שגיאות בקוד ריד-סולומון.
פיזור המידע נעשה כמו ב-RAID 5.
כפי שניתן לראות בשרטוט, לכל קבוצת בלוקים יש שני בלוקים של זוגיות, המפוזרים בדיסקים השונים בצורה מחזורית.
שיטה זו מאפשרת התאוששות מתקלה בו-זמנית בשני דיסקים, ולא רק מתקלה בדיסק אחד כמו בשיטות האחרות.
ברמות RAID מקוננות, הדיסקים מחולקים לקבוצות שוות המנוהלות בשיטה אחת וכל קבוצה מהווה דיסק ב-RAID המנוהל בשיטה אחרת.
גם RAID זה עשוי להיות חלק מקבוצה יותר גדולה.
הדיסקים מקובצים למערכי RAID 0 המנוהלים כדיסקים במערך RAID 1. כלומר, המידע מחולק לקטעים כדי לאפשר גישה מקבילית ומשוכפל בין קבוצות הדיסקים.
שיטה זו מכונה גם RAID 01.
הדיסקים מקובצים למערכי RAID 1 המנוהלים כדיסקים במערך RAID 0. כלומר, המידע משוכפל בכל קבוצה בין הדיסקים ומחולק לקטעים בין הקבוצות.
כלומר, הקטע הראשון במערך יישמר בקבוצה אחת, הבא יישמר בקבוצה הבאה וכו'.
כאמור, כל קבוצה משכפלת את המידע כמספר הדיסקים בקבוצה.
שיטה זו מכונה גם RAID 1+0 ו-1E
בשיטה זו נעשה קינון כפול - הדיסקים מקובצים למערכי RAID 1, הקבוצות מקובצות למערכי RAID 0 שמקובצים בתורם למערך RAID 0. בשיטה זו יש שיפור בזמן הקריאה האקראית יחסית ל-RAID 10.
בצורה דומה לרמות שתוארו, קיימות גם רמות RAID 0+3, RAID 30, RAID 50 ו-RAID 60.
רמהשיטהשיפור מהירותאמינותיחידת פיזורמינימום דיסקים|bgcolor="#ddddee" style="padding-left:5px;padding-top:5px"|0
בתוכנה, המערך מיושם על ידי מערכת ההפעלה - מערכת הקבצים היא האחראית הבלעדית על מערך ה-RAID והכל יתבצע דרכה.
מימוש כזה קיים כיום (2007) ברוב מערכות ההפעלה.
מערך מסוג זה גוזל משאבי מעבד הנדרשים לצורכי הקלט/פלט, מכיוון שנדרשת הפעלה של שכבת תוכנה נוספת בכל גישה לדיסקים: בכל פעולת קריאה או כתיבה למערך ה-RAID, מערכת ההפעלה צריכה לחשב את מיקום המידע שיש לקרוא או את המיקום אליו יש לכתוב ואולי גם לחשב זוגיות מתאימה.
זאת, בניגוד לגישה לדיסק קשיח רגיל, בה ההוראה מועברת ישירות לדיסק.
בחומרה, המערך מיושם על ידי בקר, שדרכו מתקשרת מערכת ההפעלה עם הדיסקים הקשיחים.
בקר כזה יכול להיות חלק מלוח האם של המחשב, או כרטיס הרחבה נפרד.
כאשר מערך ה-RAID מיושם בחומרה, מערכת ההפעלה אינה עוסקת בניהולו (ומכך, גם המעבד המרכזי).
בזמן פעולת קריאה או כתיבה, הבקר מחשב בעצמו את מיקום המידע וכן את הזוגיות - אם יש צורך - ובכך חוסך עבודה למעבד הראשי של המחשב.
למערך RAID המיושם בחומרה ניתן להוסיף גם זיכרון מטמון כדי להאיץ את הגישה אליו: בכל גישת כתיבה, המידע נכתב ראשית לזיכרון המטמון, שהגישה אליו מהירה יותר מן הגישה לדיסקים הקשיחים, ולאחר מכן נכתב לדיסקים עצמם.
במקרה ומתקבלת בקשה לקריאה מאותו המיקום אליו נכתב מידע שקיים בזיכרון המטמון, מערך ה-RAID יכול להחזיר את המידע למערכת ההפעלה ללא גישה איטית לדיסקים הקשיחים עצמם.
אף על פי שזיכרון המטמון קטן בהרבה מגודל הדיסקים הקשיחים במערך - ולכן רק חלק קטן מהמידע נשמר בו - שיטה זו משפרת את ביצועי מערך ה־RAID במידה ניכרת, מכיוון שבמקרים רבים יישומים ניגשים למידע שנכתב לדיסקים בזמן האחרון.
נורמן קן אוצ'י מ-IBM, רשם בשנת 1978 פטנט
על RAID תחת הכותרת "מערכת לשחזור מידע שאוחסן ביחידת זיכרון שכשלה".
תוכן הפטנט מתאר מערכת RAID בה המידע מחולק לרצועות, בדומה ל-RAID רמה 5. בנוסף, מתוארת מערכת עם שכפול ומערכת עם הגנת זוגיות, כפי שתוארה לעיל.
המונח "RAID" נטבע בשנת 1987 על ידי דוד פטרסון, גארת' גיבסון ורנדי כץ באוניברסיטת ברקלי שבקליפורניה, ארצות הברית.
במאמר של השלושה משנת 1988 הוגדרו לראשונה רמות ה-RAID התאורטיות בין 1 ל-5. למעשה, מימושי ה-RAID שבאו מאוחר יותר שונים מהותית מההגדרות המקוריות, אף שהם עדיין מסומנים במספרים הרמות המקוריים.
R-60 (קוד נאט"ו: AA-8 אפיד), הוא טיל אוויר-אוויר מבוית חום תת-אדום.
זהו טיל קל משקל וקטן מידות (למעשה, הקטן ביותר מסוגו), שיוצר לשימוש במטוסי קרב סובייטיים.
הטיל יוצא בצורה נרחבת, ועדיין בשירות בחלק מחברות חבר המדינות.
פיתוח של טיל האפיד החל בסוף שנות ה-60 עבור מטוס המיג-23. העבודה התנהלה תחת השם K-60, ונכנסה לייצור תעשייתי בשנת 1973, תחת השם R-60 (קוד נאט"ו: Aphid-A).
האפיד הוא אחד מטילי האוויר-אוויר הקטנים ביותר שפותחו אי פעם, עם משקל כולל של כ-44 ק"ג, וראש קרב קטן.
לטיל שני סוגי מרעומי קרבה - התקני הוא חיישן קרבה אופטי, והשני מבוסס מכ"ם אקטיבי.
הטילים בעל המרעום השני נקראים R-60K.
ראש ביות מחפש חום תת-אדום.